CELEX: E2012P0010
Language: sk
Date: 2012-09-14 00:00:00
Title: Žiadosť o poradné stanovisko Súdu EZVO, ktorú predložil Héraðsdómur Reykjavíkur dňa 14. septembra 2012 vo veci Yngvi Harðarson proti Askar Capital hf. (Vec E-10/12)

31.1.2013   
            
            
               SK
            
            
               Úradný vestník Európskej únie
            
            
               C 29/5
            
         Žiadosť o poradné stanovisko Súdu EZVO, ktorú predložil Héraðsdómur Reykjavíkur dňa 14. septembra 2012 vo veci Yngvi Harðarson proti Askar Capital hf.
   (Vec E-10/12)
   2013/C 29/06
   Listom zo 14. septembra 2012, ktorý bol doručený na podateľňu Súdu EZVO dňa 14. septembra 2012, Héraðsdómur Reykjavíkur (okresný súd v Reykjavíku) požiadal Súd EZVO vo veci Yngvi Harðarson proti Askar Capital hf. o poradné stanovisko k tejto otázke:
   Má sa smernica Rady 91/533/EHS zo 14. októbra 1991 o povinnosti zamestnávateľa informovať zamestnancov o podmienkach vzťahujúcich sa na zmluvu alebo na pracovno-právny vzťah vykladať v tom zmysle, že v prípadoch zahŕňajúcich konkurzné konanie alebo porovnateľné rozdelenie spoločnosti s ručením obmedzeným sa má zamestnancovi stanoviť kompenzácia na základe písomnej pracovnej zmluvy vtedy, ak zamestnanec nedostal žiaden písomný dokument o zmenách, dočasných alebo trvalých, ktoré sa môžu týkať základných charakteristík pracovnej zmluvy alebo pracovno-právneho vzťahu medzi stranami v rámci lehôt stanovených v článku 5 príslušnej smernice?